
Parlamentul  României

Camera  Deputaţilor

Comisia pentru industrii si servicii

 Plx.388/2011                                                                                                  Bucureşti, 03.10.2013



                                                                                        Nr. 4c-3/182/2011
BIROUL PERMANENT

AL

CAMEREI DEPUTAŢILOR


În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind promovarea producerii şi utilizării biocarburanţilor şi a altor carburanţi regenerabili pentru transport, transmis cu adresa PLx.388 din 7 iunie 2011 şi înregistrat cu nr.4c-3/182 din 8 iunie 2011. 
În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,

Iulian Iancu
[image: image2.png]ROMANIA




                           Parlamentul  României

Camera  Deputaţilor

Comisia pentru industrii si servicii

RAPORT  
asupra proiectului de Lege privind promovarea producerii şi utilizării biocarburanţilor şi a altor carburanţi regenerabili pentru transport
 
 În conformitate cu prevederile art.95 din Regulamentul Camerei Deputaţilor, republicat,  Comisia pentru industrii şi servicii a fost sesizată spre dezbatere în fond, cu proiectul de Lege privind promovarea producerii şi utilizării biocarburanţilor şi a altor carburanţi regenerabili pentru transport, transmis cu adresa PLx.388 din 7 iunie 2011 şi înregistrat cu nr.4c-3/182 din 8 iunie 2011. 
Senatul în calitate de primă Cameră sesizată a adoptat acest proiect în şedinţa din 1 iunie  2011.

Iniţiativa legislativă are ca obiect de reglementare promovarea producerii şi utilizării biocarburanţilor şi a altor carburanţi regenerabili pentru transport, în contextul demersului de atingere a obiectivului Uniunii Europene referitor la asigurarea ponderii biocarburanţilor în consumul de benzină şi motorină de 10% până în anul 2020, precum şi, aşa cum rezultă din cuprinsul expunerii de motive, stabilirea limitelor maxime de vânzare pe baza unei formule, a volumului de biocombustibil substituit de motorină care beneficiază de regimul de scutire de impozit pe produsele petroliere şi energetice.

Consiliul Legislativ a avizat favorabil proiectul de Lege cu unele observaţii şi propuneri, aviz transmis cu adresa nr. 258/10.03.2011.

Guvernul prin punctul său de vedere transmis cu adresa nr. 952/21.04.2011, nu susţine adoptarea acestei iniţiative legislative. 
Comisia pentru buget, finanţe şi bănci a avizat negativ proiectul de lege, aviz  transmis cu adresa nr. 268/23.06.2011.

Comisia juridică, de disciplină şi imunităţi, a avizat negativ proiectul de lege, aviz transmis cu adresa nr. PL.x - 388/15.06.2011

Comisia pentru administraţie publică, amenajarea teritoriului şi echilibru ecologic, a avizat favorabil proiectul de lege, aviz transmis cu adresa nr.26/285 din 16.06.2011.

Comisia pentru agricultură, silvicultură, industrie alimentară şi servicii specifice, a avizat favorabil proiectul de lege, aviz transmis cu adresa nr.24/407 din 15.06.2011.
Potrivit prevederilor art.61 din Regulamentul Camerei Deputaţilor, republicat,
membrii Comisiei pentru industrii şi servicii au examinat propunerea legislativă, avizele şi punctul de vedere al Guvernului în şedinţa din 02 octombrie 2013 şi au hotărât, cu majoritate de voturi, să propună plenului Camerei Deputaţilor respingerea acestei iniţiative legislative.


La lucrările comisiei au fost prezenţi 30 de deputaţi din totalul de 32 de deputaţi membri ai comisiei.
În raport de obiectul şi conţinutul său, propunerea legislativă face parte din categoria legilor ordinare.

Conform prevederilor art. 75 alin.(1) din Constituţia României, republicată şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.
                    PREŞEDINTE,                                                      SECRETAR, 

                     Iulian Iancu                                                          Antal Istvan
Consilier parlamentar,

   Viorica Petraşcu;

